CELEX: 62019CN0530
Language: bg
Date: 2019-07-11 00:00:00
Title: Дело C-530/19: Преюдициално запитване от Oberster Gerichtshof (Австрия), постъпило на 11 юли 2019 г. — NM в качеството на синдик в производството по несъстоятелност относно имуществото на NIKI Luftfahrt GmbH/ON

30.9.2019   
            
            
               BG
            
            
               Официален вестник на Европейския съюз
            
            
               C 328/25
            
         
      Преюдициално запитване от Oberster Gerichtshof (Австрия), постъпило на 11 юли 2019 г. — NM в качеството на синдик в производството по несъстоятелност относно имуществото на NIKI Luftfahrt GmbH/ON
      (Дело C-530/19)
      (2019/C 328/28)
      Език на производството: немски
      
         Запитваща юрисдикция
      
      Oberster Gerichtshof
      
         Страни в главното производство
      
      
         Жалбоподател: NM в качеството на синдик в производството по несъстоятелност относно имуществото на NIKI Luftfahrt GmbH
      
         Ответник: ON
      
         Преюдициални въпроси
      
      
                  1.
               
               
                  Отговаря ли въздушен превозвач — който съгласно член 5, параграф 1, буква б) от Регламент (ЕО) № 261/2004 (1) е длъжен да предоставя помощ в съответствие с член 9, параграф 1, буква б) от посочения регламент — на основание на този регламент за вредите в резултат от нараняване на пътника, което същият е претърпял поради небрежност от страна на служители на предоставения от въздушния превозвач хотел?
               
            
                  2.
               
               
                  При отрицателен отговор на първия въпрос:
                  
                               
                           
                           
                              Ограничава ли се задължението на въздушния превозвач съгласно член 9, параграф 1, буква б) от Регламент (ЕО) № 261/2004 до осигуряването на хотел на пътника и поемането на разходите за настаняването, или въздушният превозвач отговаря за настаняването като такова?
                           
                        
            
         (1)  Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 (ОВ L 46, 2004 г., стр. 1; Специално издание на български език, 2007 г., глава 7р том 12, стр. 218).